Fred Kajoba

Fred Kisitu Kajoba (1969 – 13 Ogwokutaano, 2024) yali muzannyi wa mupiira era omutendesi wa Uganda, amanyiddwa nnyo olw’ebintu bye yakola mu mupiira gwa Uganda mu kisaawe n’ebweru w’ekisaawe. Yafiira ku myaka 54 e Tanzania olw’omutima okulemererwa. https://www.observer.ug/index.php/lifestyle/81382-fred-kajoba-the-player-coach-many-admired https://dev.soltilobrightstars.co.ug/about-us/ https://sportsnation.co.ug/2024/05/13/fred-kajoba-passes-away/

 Obuvo bwe n'emirimu gye 
Fred Kajoba yatandika okuzannya omupiira mu 1986 mu Pepsi FC, mu kiseera ekyo yeeyali ku mutendera ogwokubiri mu Uganda. Ekitone kye ng’omukwasi wa ggoolo kyamanyibwa mangu, era n’afuna ettutumu mu mpaka z'e Bika Bya Baganda mu 1987, ng’azannyira mu kika  ky'eFumbe. Mu 1988, Coffee FC yamugula ku siringi za Uganda akakadde 1 eza likodi mu kiseera ekyo. https://observer.ug/index.php/sports/82173-remembering-fred-mugisha-master-of-defence-and-attack

 Omulimu gwe ogw’okuzannya 
Omulimu gwa Kajoba mu Coffee FC, gwamuyamba okuva ku mukwasi wa ggoolo eyalondebwa mu kifo ekyokuna n’afuuka kapiteeni wa ttiimu mu 1990. Yayamba nnyo Coffee FC ngeri kumpi okutuuka ku buwanguzi mu liigi ya Uganda ne Uganda Cup ku ntandikwa y’emyaka gya 1990. Kajoba yasooka mu ttiimu ya Uganda eya Cranes mu 1991 era yeeyali mu ttiimu eyawangula ekikopo kya Cecafa mu 1992. https://www.newvision.co.ug/category/sports/football-fraternity-mourns-fred-kajobas-death-NV_187921

Mu makkati g’emyaka gya 1990, Kajoba yakyuka n’azannya ng’omuteebi olw’ebbula ly’abateebi mu Coffee FC. Oluvannyuma, yazannyira mu Oman mu kiraabu ya Majjees FC nga tannadda mu Uganda yeegatta ku kiraabu ya Simba FC, gye yasigala azannyira nga omukwasi wa ggoolo n’omuteebi. https://nbssport.co.ug/2024/05/20/former-uganda-cranes-goalkeeper-and-coach-fred-kajoba-laid-to-rest/

 Omulimu gwe ogw’obutendesi 
Oluvannyuma lw’okuwummula ng’omuzannyi, Kajoba yakola omulimu gw’obutendesi, n’afuna layisinsi ya UEFA B e Bungereza. Yakomawo mu Uganda ne yeegatta ku ntebe y'abateeseza Simba FC, okukkakkana ng’afuuse omutendesi omukulu. Kajoba era yaweereza ng'omutendesi w'abakuumi ba ggoolo mu Uganda Cranes, n'ayambako mu kuyitamu okugenda mu mpaka z'ekikopo kya Afrika mu 2017 ne 2019. https://www.monitor.co.ug/uganda/sports/soccer/former-uganda-cranes-goalkeeper-coach-kajoba-dead--4621874 https://chimpreports.com/tag/coach-fred-kajoba/

Kajoba mu butendesi bwalimu okuzannya mu Vipers SC, Solitilo Bright Stars, ne Ihefu FC eya Tanzania. https://www.pulsesports.ug/football/story/kajoba-joins-basena-in-tanzania-2023101620373826086 https://chimpreports.com/tag/fred-kajoba/  https://www.watchdoguganda.com/news/20170915/26572/aupl-bright-stars-head-coach-fred-kajoba-handed-4-match-touchline-ban-over-misconduct.html Yali amanyiddwa nnyo okulungamya abakuumi ba ggoolo aba Uganda abawerako ab’oku ntikko, okuli Denis Onyango, Robert Odongkara, ne Jamal Salim Magoola. https://kawowo.com/2024/05/14/fred-kisitu-kajoba-a-tribute-to-my-number-one/ 

 Obulamu bwe obw’obuntu 
Ebweru w’omupiira, Kajoba yali mulimi omulungi era nga Mukatoliki, n’afuna erinnya lya “Maama Maria.” Yali amanyiddwako eky'okuba n'empisa n'eky'okuba omukozi ennyo ku mirimu gye. 

 Okufa kwe 
Kajoba yafa nga 13 Ogwokutaano 2024, e Tanzania. Yaziikibwa nga 19 Ogwokutaano 2024, mu maka ge amakulu mu ssaza lya Malangala mu Uganda. https://www.observer.ug/index.php/sports/81339-football-community-pays-tribute-to-goalkeeping-coach-fred-kajoba https://upl.co.ug/fred-kajoba-uganda-cranes-coffee-and-simba-legend-dies-aged-55/  https://eagle.co.ug/2024/05/14/fufa-mourns-the-sudden-death-of-coach-fred-kajoba/ 

 Ebijuliziddwa